**Ministru kabineta rīkojuma projekta „Grozījumi Ministru kabineta 2015.gada 1.jūlija rīkojumā Nr.347 “**Par biedrībai un nodibinājumam piederošām ēkām vai inženierbūvēm, kas netiek apliktas ar nekustamā īpašuma nodokli**”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par nekustamā īpašuma nodokli” 1.panta otrās daļas 18.punkts.Ministru kabineta 2014.gada 16.decembra noteikumi Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 6.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par nekustamā īpašuma nodokli” 1.panta otrās daļas 18.punktam ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu.2014.gada 16.decembra Ministru kabineta noteikumi Nr.760 „Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” (turpmāk – Ministru kabineta noteikumi Nr.760) nosaka kritērijus un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli.Biedrībai un nodibinājumam piederošo ēku vai inženierbūvju, kas netiek apliktas ar nekustamā īpašuma nodokli, saraksts ir apstiprināts ar Ministru kabineta 2015.gada 1.jūlija rīkojumu Nr.347 „Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Rīkojums).Pašreiz Rīkojumā ir iekļautas tās biedrībām un nodibinājumiem piederošās ēkas un inženierbūves, kuras atbilst Ministru kabineta noteikumu Nr.760 2.punktā noteiktajiem kritērijiem, par kurām nodokļa atbrīvojuma saņemšanai biedrības un nodibinājumi ir snieguši iesniegumu saskaņā ar Ministru kabineta noteikumu Nr.760 4.punktu.Uz nekustamā īpašuma nodokļa atbrīvojumu un iekļaušanu Rīkojumā var pretendēt tās biedrības un nodibinājumi, kuriem ir piešķirts sabiedriskā labuma organizācijas statuss saskaņā ar Sabiedriskā labuma organizāciju likumu, kā arī invalīdu biedrības.Rīkojumā iekļautajām biedrībām vai nodibinājumiem piederošajām ēkām un inženierbūvēm nekustamā nodokļa atbrīvojums tiek piešķirts uz nenoteiktu laiku – līdz biedrība vai nodibinājums zaudē tiesības uz atbrīvojumu no nekustamā īpašuma nodokļa par tai vai tam piederošajām ēkām vai inženierbūvēm (tiek mainīts ēku un inženierbūvju izmantošanas veids vai arī šīs ēkas un inženierbūves tiek atsavinātas).Līdz ar to pēc pirmreizējas biedrībai vai nodibinājumam piederošas ēkas vai inženierbūves iekļaušanas Rīkojumā, turpmāk biedrībai vai nodibinājumam informācija Finanšu ministrijā ir jāsniedz tikai tad, ja notiek izmaiņas biedrībai vai nodibinājumam piederošo ēku un inženierbūvju izmantošanas veidā vai īpašuma tiesību sastāvā. Šobrīd Rīkojumā ir iekļautas 26 biedrībām, 4 invalīdu biedrībām un 3 nodibinājumiem piederošas ēkas un inženierbūves, norādot konkrētu telpu grupu un būvju kadastra apzīmējumus.Līdz 2017.gada 22.martam Finanšu ministrijā ir saņemti piecu biedrību (tajā skaitā divu invalīdu biedrību) un divu nodibinājumu iesniegumi ar lūgumu iekļaut jauniegūtos nekustamos īpašumus Rīkojumā, lai par tiem nebūtu jāmaksā nekustamā īpašuma nodoklis. Finanšu ministrija izvērtēja biedrību un nodibinājumu iesniegtos iesniegumus, no Valsts zemes dienesta un Tiesu administrācijas saņemto informāciju, kā arī Valsts ieņēmumu dienesta mājaslapā publicēto Sabiedriskā labuma organizāciju reģistru un secināja, ka Rīkojumā, atbilstoši Ministru kabineta noteikumu Nr.760 2.punktā noteiktajiem kritērijiem, var iekļaut:* četrām biedrībām piederošos nekustamos īpašumus (ēkas un telpu grupas) – “Baltaine” “Latvijas Nedzirdīgo savienība”, “Dobeles Vācu kultūras biedrība” un “Latvijas Neredzīgo biedrība”;
* diviem nodibinājumiem piederošos nekustamos īpašumus (ēkas un telpu grupas) – “Fonds “Ziedot.lv”” un “Valmieras novada fonds”.

Attiecībā uz biedrības “Latvijas Komponistu savienība” iesniegumā norādītajiem trīs nekustamajiem īpašumiem:* tikai viens nekustamais īpašums atbilst Ministru kabineta noteikumu Nr.760 2.punktā noteiktajiem kritērijiem un šis nekustamais īpašums jau ir iekļauts Rīkojumā;
* pārējie divi nekustamie īpašumi neatbilst Ministru kabineta noteikumu Nr.760 2.3.apakšpunktā noteiktajam kritērijam, ka ēkas un inženierbūves tiek izmantotas tajā sabiedriskā labuma darbības jomā, kas noteikta lēmumā par sabiedriskā labuma organizācijas statusa piešķiršanu.

Ņemot vērā iepriekš minēto, Ministru kabineta rīkojuma projekts “Grozījumi Ministru kabineta 2015.gada 1.jūlija rīkojumā Nr.347 „Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Projekts) paredz papildināt Rīkojumu ar biedrībai “Baltaine”, biedrībai “Latvijas Nedzirdīgo savienība”, biedrībai “Dobeles Vācu kultūras biedrība”, biedrībai “Latvijas Neredzīgo biedrība”, nodibinājumam “Fonds “Ziedot”” un nodibinājumam “Valmieras novada fonds” piederošajo 21 nekustamo īpašumu (ēkas un telpu grupas), kas, sākot ar 2018.gada 1.janvāri, netiks aplikti ar nekustamā īpašuma nodokli.Savukārt, Projekts paredz svītrot Rīkojuma 1.pielikuma 24.punktā norādīto informāciju par biedrību “Sabiedrība par atklātību-Delna”, jo tai, pēc Tiesu administrācijas sniegtās informācijas, vairs nepieder Rīkojuma 1.pielikumā minētais nekustamais īpašums.Papildus Projekts paredz precizēt Rīkojuma 1.pielikuma 8. un 12.punktā norādīto biedrību nosaukumus, norādot “I.Kozakēvičas Latvijas Nacionālo Kultūras Biedrību asociācija” (8.punkts) un “Papardes zieds” (12.punkts). |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības un nodibinājumi, kuriem piederošās ēkas un inženierbūves tiek iekļautas ar Rīkojumu apstiprinātajā sarakstā un biedrības un nodibinājumi, kuriem piederošās ēkas un inženierbūves tiek izslēgtas no ar Rīkojumu apstiprinātā saraksta.Nekustamā īpašuma nodokļa administrācijas – pašvaldības, kā arī Finanšu ministrija.Rīkojums tiek papildināts ar četru biedrību un divu nodibinājumu 21 jauniegūto nekustamo īpašumu (ēkām un telpu grupām), kā arī no Rīkojuma tiek svītrots vienas biedrības nekustamais īpašums. |
| 2. | Tiesiskā regulējuma ietekme uz tautsaimniecību un administratīvo slogu | Projekts pozitīvi ietekmēs to biedrību un nodibinājumu finansiālo situāciju, kuru nekustamie īpašumi, sākot ar 2018.gadu, tiks iekļauti Rīkojumā. Salīdzinājumā ar 2017.gadu, samazināsies šo biedrību un nodibinājumu izdevumi nekustamā īpašuma nodokļa maksājumiem, kas par ēkām (telpu grupām) un inženierbūvēm būtu jāveic, sākot ar 2018.gadu, ja šīm biedrībām un nodibinājumiem piederošās ēkas un inženierbūves netiktu iekļautas Rīkojumā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekta izstrādes procesā, Finanšu ministrijai bija nepieciešamība gūt apstiprinājumu par biedrību un nodibinājumu norādīto Rīkojumā iekļauto un iekļaujamo objektu atbilstību Ministru kabineta noteikumiem Nr.760. Atbilstoši Valsts pārvaldes iekārtas likuma 10.pantam, Finanšu ministrija lūdza Tiesu administrācijai un Valsts zemes dienestam viņu rīcībā esošo (Finanšu ministrijai nepieciešamo) informāciju par konkrētiem biedrībām un nodibinājumiem piederošajiem nekustamajiem īpašumiem.Atsaucoties uz Finanšu ministrijas pieprasījumu, Valsts zemes dienests norādīja, ka datu saņemšanai nepieciešams noslēgt starpresoru vienošanos. Tādejādi Projekta izstrāde ietvēra papildu laika un administratīvo resursu patēriņu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 213 690 000 | 0 | -7 000 | -7 000 | -7 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 213 690 000 | 0 | -7 000 | -7 000 | -7 000 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -7 000 | -7 000 | -7 000 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | -7 000 | -7 000 | -7 000 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā biedrību un nodibinājumu īpašumā esošo nekustamo īpašumu izmaiņas (ar 2018. gada 1. janvāri tiek paredzēts biedrību un nodibinājumu piederošo ēku vai inženierbūvju saraksta, kas netiek apliktas ar nekustamā īpašuma nodokli, papildināšana ar biedrību “Baltaine”, biedrību “Latvijas Nedzirdīgo savienība”, biedrību “Dobeles Vācu kultūras biedrība”, biedrību “Latvijas Neredzīgo biedrība”, nodibinājumu “Fonds “Ziedot”” un nodibinājumu “Valmieras novada fonds” piederošajiem nekustamajiem īpašumiem (ēkas un telpu grupas)), 2018. gadā un turpmāk pašvaldību budžeta ieņēmumi no nekustamā īpašuma nodokļa samazināsies par **7,0 tūkst. *euro*.** Biedrības “Sabiedrība par atklātību-Delna” svītrošana 2017. gadā no šī saraksta rada **nebūtisku** fiskālo ietekmi uz pašvaldību budžeta ieņēmumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai uzziņa par Projekta izstrādi publicēta Finanšu ministrijas mājaslapas sadaļā “Sabiedrības līdzdalība” un Projekts izsludināts Valsts sekretāru 2017.gada 25.maija sanāksmē (VSS-538). Projekts pieejams Ministru kabineta mājas lapā sadaļā “Tiesību aktu projekti”.Ir notikusi aktīva telefoniska un elektroniska komunikācija ar biedrībām un nodibinājumiem, kuri interesējās un pārliecinājās par biedrībai vai nodibinājumam veicamajām vai neveicamajām darbībām saistībā ar Ministru kabineta noteikumos Nr.760 un Rīkojumā noteikto.Jebkurai biedrībai vai nodibinājumam, kas atbilst Ministru kabineta noteikumu Nr.760 2.punktā minētajiem kritērijiem, bija tiesības iesniegt šo noteikumu 4.punktā minēto iesniegumu un biedrībai vai nodibinājumam, kas vairs neatbilst Ministru kabineta noteikumu Nr.760 2.punktā minētajiem kritērijiem, bija pienākums iesniegt šo noteikumu 10.punktā minēto informāciju. |
| 2. | Sabiedrības līdzdalība projekta izstrādē | Finanšu ministrija saņēma 3 biedrību, 2 invalīdu biedrību un 2 nodibinājumu pieteikumu nekustamā īpašuma nodokļa atbrīvojuma piešķiršanai. |
| 3. | Sabiedrības līdzdalības rezultāti | Finanšu ministrijā saņemtie iesniegumi tika izskatīti un 21 nekustamais īpašums (ēkas un telpu grupas) tiek iekļauts Rīkojumā, bet 2 nekustamie īpašumi netiks iekļauti Rīkojumā, jo neatbilst Ministru kabineta noteikumu Nr.760 2.3.apakšpunktā noteiktajam kritērijam, ka ēkas un inženierbūves tiek izmantotas tajā sabiedriskā labuma darbības jomā, kas noteikta lēmumā par sabiedriskā labuma organizācijas statusa piešķiršanu.Projekts saskaņots ar Tieslietu ministriju, Vides aizsardzības un reģionālās attīstības ministriju un Latvijas Pašvaldību savienība. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projektu piemēros nekustamā īpašuma nodokļa administrācija – pilsētu un novadu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde nemainīs pārvaldes funkcijas un institucionālo struktūru.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Finanšu ministres vietā –

satiksmes ministrs U.Augulis

Leite, 67095496

Liga.Leite@fm.gov.lv